b'\n_START_ARTICLE_\nSeppo Parkkinen\n_START_SECTION_\nUra\n_START_PARAGRAPH_\nSeppo Parkkinen opiskeli Teatterikorkeakoulussa 1981\xe2\x80\x931985. H\xc3\xa4n on ty\xc3\xb6skennellyt l\xc3\xa4hinn\xc3\xa4 vapaana taiteilijana ymp\xc3\xa4ri Suomen._NEWLINE_Parkkinen on dramatisoinut n\xc3\xa4ytelmi\xc3\xa4 paitsi teattereihin, my\xc3\xb6s televisioon ja radioon. Suurten laitosteattereiden ohella Parkkinen on ty\xc3\xb6skennellyt muun muassa Q-teatterissa ja teatteriryhm\xc3\xa4ss\xc3\xa4 Kolmas Tila. Parkkinen on dramatisoinut muun muassa V\xc3\xa4in\xc3\xb6 Linnan, Orvokki Aution ja Bo Carpelanin tuotantoa. Vuonna 2017 h\xc3\xa4n toimi dramaturgina Helsingin kaupunginteatterin esitt\xc3\xa4m\xc3\xa4ss\xc3\xa4 musikaalissa Myrskyluodon Maija, joka sai yli 80\xc2\xa0000 katsojaa._NEWLINE_Parkkisen k\xc3\xa4sikirjoituksiin kuuluu useita puhen\xc3\xa4ytelmi\xc3\xa4 ja musiikkin\xc3\xa4ytelmi\xc3\xa4. H\xc3\xa4nen tuotantoaan on esimerkiksi Laila Kinnusesta kertova musikaali Laila, joka kantaesitettiin Lappeenrannan kaupunginteatterissa tammikuussa 2003. Musikaali sai kaikkiaan kymmeni\xc3\xa4 tuhansia katsojia.'